ฉันได้เข้ารอบสี่คนสุดท้าย
ฉันคู่ควรกับการได้อยู่ตรงนี้
และตอนนี้ฉันก็พร้อมสุดตัวที่จะเทหมดหน้าตัก
แต่ก็น่าเศร้าที่ฉันรู้สึกเหมือน ถูกทิ้งให้ติดเกาะอยู่คนเดียว
แต่ตอนนี้ฉันมีข้อได้เปรียบมหาศาล
ฉันมีคำใบ้ของเศรษฐีเงินล้านที่ไม่มีใครรู้
ฉันจะเริ่มทำปฏิบัติการล่าตามลำพัง เพื่อหาว่าใครคือเศรษฐีเงินล้านตัวจริง
แล้วคว้าเงินล้านมาครองให้ได้
(เดอะสแต็ก)
แย่หน่อยที่ผมไม่รู้เลยว่า ตัวเองอยู่สถานะไหนในใจคนพวกนี้
กับเกมแนวนี้ การผูกมิตรเป็นสิ่งสำคัญสุดๆ
แต่ผมมั่นใจว่าแคตคือเศรษฐีเงินล้าน
เธอโกหกเราซึ่งๆ หน้า แล้วปั่นหัวคนทั้งบ้าน
ผมต้องพิสูจน์ให้ได้ว่าเงินอยู่กับแคต
จะได้หาวิธีที่ดีที่สุดเพื่อฉกเงินมาจากเธอ
ผมโคตรอยากได้เงินนั่นเลย เพื่อน
ฉันเล่นเกมนี้มาเรื่อยๆ ด้วยการพยายามชวนคุย เล่นมุก แล้วก็ผูกมิตรกับทุกคน
และนั่นคือแผนที่วางไว้ตั้งแต่แรก
แต่ตอนนี้ฉันต้องคุมเกมของตัวเองแล้ว
ฉันเป็นคนช่างสังเกตและแทบไม่เคยลืมอะไรเลย
ลูกสาวฉันให้สมุดบันทึกไว้เล่มหนึ่งก่อนฉันมาที่นี่
ฉันทำแถบคั่นหน้าและไฮไลต์ชื่อทุกคนเอาไว้
จดข้อมูลของพวกเขาระหว่างที่เราแข่งกันมา
สรุปคือฉันทิ้งทั้งงานและครอบครัวเพื่อมาแข่ง
ฉันมีหน้าที่ต้องทำ นั่นคือการชนะเงินก้อนนี้
ได้เวลาลุยแล้ว
ใครจะไปคิด
ไก่รองบ่อนอย่างผมดันได้เข้ารอบสี่คนสุดท้าย พร้อมเงินล้านอยู่ในกล่องของตัวเอง
ผมแค่ต้องรักษาเงินก้อนนี้ไว้ให้ได้นานขึ้นอีกนิด
และโชคดีที่ดูเหมือนจะไม่มีใครสงสัยผมสักนิด
แถมผมยังรู้สึกว่าตัวเองไม่มีศัตรูด้วย
แต่แคตคือตัวจี๊ดที่ประมาทไม่ได้
เธอพร้อมจะโกหก หลอกลวงและเล่นสกปรก
ผมเลยต้องตื่นตัวและระแวงไว้ตลอด
เพราะผมจะเอาเงินล้านก้อนนี้ กลับอาร์คันซอกับผมให้ได้
(ความลับล้านดอลลาร์)
- ขนมปังกับผลไม้ - วันนี้มีของหวานกินด้วย
- อรุณสวัสดิ์ - อรุณสวัสดิ์
- หวัดดี - อรุณสวัสดิ์
หยิบผลไม้ให้หน่อยค่ะ
ฉันเก็บงำคำใบ้นี้ไว้ จนรู้สึกเหมือนผ่านมาเป็นชาติได้
เศรษฐีเงินล้านเคยเปิดร้านเสื้อผ้าและรักแฟชั่น
ฉันว่าคำใบ้นี้ทำให้ฉันกลายเป็นเป้าอย่างจังเลย
แต่ฉันกุคำใบ้ปลอมขึ้นมา
ตอนขอให้โชคเข้าข้าง
คนส่วนใหญ่โฟกัสที่คนชนะและคนแพ้ แต่ไม่ใช่คนที่เกือบทำสำเร็จ
เดซี่รู้เรื่องนี้ และก็แฉฉันเต็มๆ
คำใบ้โกหก พวกเขากุขึ้นมา
การที่เดซี่แฉฉันแบบนั้น ทำให้ฉันดูน่าสงสัยสุดๆ
เหมือนเอาเป้ามาติดไว้ที่หลังฉันเลย
แต่ฉันเป็นคนเดียวที่รู้ว่าคำใบ้จริงคืออะไร
ฉันเลยจะใช้มัน กระชากหน้ากากเศรษฐีเงินล้านให้ได้
เพื่อกู้ความไว้ใจของทุกคน และล้างมลทินให้ตัวเอง
บรรยากาศแปลกๆ เนอะ
ใช่เลย
- เราเหลือกันสี่คนแล้ว - สี่คน
มันเกิดอะไรขึ้นแถวนี้เนี่ย
มาถึงจุดนี้ของเกม เราจะทายตัวเศรษฐีเงินล้านผิดอีกไม่ได้
ฉันไม่คิดว่าสุดหล่อนิคเป็นเศรษฐีเงินล้านหรอก
เขาดูพยายามมากเกินไป ในมื้อค่ำคัดออกครั้งล่าสุด
คนที่มีเงินในมือไม่น่าทำแบบนั้น
- ตักผลไม้ให้หน่อยได้ไหม - ได้เลยครับ
มีโอกาสที่เงินนั่นจะอยู่ในกล่องของเคเลบ
แต่สัญชาตญาณฉันบอกว่าแคตนั่นแหละที่มีเงิน
แคตทำแสบไว้เยอะเรื่องคำใบ้ปลอม
เธอวางแผนและสร้างความโกลาหลเยอะมาก
สำหรับฉัน นั่นแหละสิ่งที่เศรษฐีเงินล้านจะทำ
แขกทุกท่าน
อ้อ หวัดดีค่ะ
อรุณสวัสดิ์ ผมเชื่อว่าคงไม่มีใครข่มตาหลับลงสินะ
ถูกต้องเลย
เศรษฐีเงินล้านของเรายังคงซ่อนตัวอยู่ใต้คำลวง
และนาฬิกาก็กำลังจะเดินถึงจุดสิ้นสุด
พวกคุณจะจับเขาได้ไหม หรือเขาจะลอยลำคว้าเงินไปง่ายๆ
อีกสักครู่เราจะเข้าสู่กิจกรรมของแขก ก่อนรอบสุดท้าย
ผู้ชนะกิจกรรมนี้จะไม่ต้องเข้าห้องถ้วยรางวัล
แต่ผู้ชนะจะได้เลือกแขกหนึ่งคนจากทีมที่แพ้
ให้กลับบ้านในมื้อค่ำคัดออกครั้งสุดท้าย
เมื่อได้แขกสามคนสุดท้ายแล้ว เราจะมาเล่นเกมตัดสินกัน
และพวกคุณคนหนึ่ง จะได้เช็กเอาต์ออกจากเดอะสแต็ก
โดยรวยขึ้นหนึ่งล้านดอลลาร์
ไปเปลี่ยนเป็นชุดสบายๆ ที่เลิศที่สุด แล้วมาเจอผมที่ดาดฟ้า
ล่าให้สนุกครับ
- ได้ยินทีไรไม่เคยใจชื้นขึ้นเลย - ไม่เลย
กิจกรรมนี้จะสำคัญที่สุดเท่าที่เคยมีมาเลย
ผมอาจจะรู้สึกว่าตัวเองอยู่ในจุดที่ปลอดภัย
แต่ถ้าผมแพ้กิจกรรมนี้ ผมอาจต้องกลับบ้านมือเปล่า
นั่นเพิ่งมีหรือเปล่า
ของพวกนี้เพิ่งมีนะ
ขอต้อนรับสู่กิจกรรมของแขก
บททดสอบความจำ การทำงานเป็นทีม และการแก้ปัญหา
ผมเรียกมันว่าสระมรณะ เพราะฟังดูเท่ดี
ก่อนเริ่ม เราต้องแบ่งทีมละสองคน
จำไว้ว่าทีมนี้จะสำคัญกว่าที่เคยเป็นมา
กิจกรรมนี้มีเดิมพันสูงที่สุดเท่าที่เคยมี
ทีมไหนชนะ จะได้เลือกคนแพ้หนึ่งคนกลับบ้าน
ฉันรู้ว่าฉันทำอะไรหลายๆ อย่าง ที่ทำให้กลายเป็นคนน่าสงสัย
ตอนนี้คนอื่นๆ คงไม่ไว้ใจในตัวฉันแล้ว ฉันเลยต้องชนะกิจกรรมนี้ให้ได้
- หมูป่า ลอเรน - ค่ะ
และเพื่อนร่วมทีมของลอเรนคือ…
ยีราฟ นิค
แคตกับเคเลบจะอยู่อีกทีม
พวกคุณอาจสังเกตเห็นว่า ผมตัดสินใจปูกระเบื้องสระว่ายน้ำใหม่
เพื่อเป็นการลดค่าแรง พวกคุณต้องช่วยผมแล้ว
ที่ก้นสระมีจิ๊กซอว์ที่เหมือนกันเป๊ะๆ สองชุด ที่ยังต่อไม่สมบูรณ์
แต่ละทีมจะมีคนแก้โจทย์ และคนวางกระเบื้อง
คนแก้โจทย์จะต้องรวบรวมแผ่นกระเบื้อง จากโซนที่กำหนด
ส่วนคนวางกระเบื้องต้องใช้กระเบื้องเหล่านั้น มาต่อจิ๊กซอว์ให้เสร็จ
แต่จุดยากอยู่ตรงนี้
ในบรรดากระเบื้องมากมายที่มีให้แต่ละทีม
มีแค่ 16 แผ่นที่นำมาต่อเป็นภาพที่สมบูรณ์ได้
กระเบื้องที่ถูกต้องจะมีข้อเท็จจริงเขียนเอาไว้
ที่เหลือคือแผ่นหลอก
ถ้าคุณเอาแผ่นหลอกไปต่อในจิ๊กซอว์ของคุณ
คุณต้องเอามันออกไป แล้วเปลี่ยนเป็นแผ่นที่ถูกต้อง
ทีมแรกที่ต่อจิ๊กซอว์ได้ถูกต้องจะเป็นผู้ชนะ
ตัดสินใจกันเองในทีมเลยครับว่าคุณคนไหน
จะเป็นคนแก้คำใบ้ และคนไหนจะเป็นคนวางกระเบื้อง
ที่ต้องดำลงไปใต้น้ำ
ฉันคิดแบบนี้นะ ฉันว่าฉันน่าจะทำส่วนนั้นได้ดี
โอเค
ฉันว่าคุณน่าจะมั่นใจเรื่องแก้คำใบ้
เอาละ คุณอยากให้ฉันหากระเบื้อง แล้วคุณเป็นคนเอาไปวางไหม
ก็น่าจะแบบนั้นเนอะ
ด้านหลังกระเบื้องแต่ละแผ่น คือประโยคจริงหรือเท็จ
ที่ฉันต้องเลือกให้ถูกต้อง
ฉันรู้ทันทีเลยว่าสันดานช่างขุดช่างส่องของฉัน จะมีประโยชน์ก็งานนี้
- เราทำได้แน่ - เราต้องชนะให้ได้
ฉันรู้
พวกเราทำได้แน่
แขกทุกท่าน มาซ่อมสระว่ายน้ำผมเลย
(นิคกับลอเรน เคเลบกับแคต)
เริ่มได้
ไปเลย
"นาตาลีเคยเป็นพนักงานสอบสวน"
"ยูมีโกเกิดปี 1999"
โอ้ ส่งมาเลย
"มีกุญแจดอกหนึ่งเป็นรูปม้าลาย" เราไม่มีม้าลาย
อย่างแรก ฉันจะพลิกแผ่นที่รู้ว่าเท็จให้คว่ำให้หมด
อัลตี้ไม่ได้อายุ 55 และหย่าแล้ว
ผมอายุ 54 และแต่งงานแล้ว
ส่วนแผ่นที่ฉันมั่นใจว่าถูก
"ฮันเตอร์เล่นโป๊กเกอร์เป็นอาชีพ" นั่นจริง
ฉันจะเอาไปวางบนแท่นเล็กๆ นั่น
ให้สุดหล่อนิคเอาไปงมดูว่า จะต่อกระเบื้องแผ่นนั้นตรงไหน
"ทาเร็กเป็นคนที่สามที่ตกรอบ"
"ยูมีโกเกิดปี 99" ใช่ เธอเกิดปีนั้น
ฉันรู้สึกว่าตอนนี้เราทำได้ดีสุดๆ
"อัลตี้คือเสือ"
จิ๊กซอว์เริ่มเป็นรูปเป็นร่าง ทุกอย่างดูเข้าล็อกไปหมด
"ปีเตอร์ติดเข็มกลัดสมอเรือ…" คิดว่าใช่นะ
ฉันก็ได้แต่ภาวนาว่า เคเลบจะส่งกระเบื้องที่ถูกมาให้
และฉันจะพยายามทำเวลาให้เร็วที่สุด
ลอเรนกำลังท็อปฟอร์มเลยครับ เธอฉลาดเป็นกรด
"เคซีย์โกหกตอนกิจกรรมดำน้ำ"
เป็นเรื่องโกหกจ้า
ใช่
เพราะงั้นผมจะไม่เสียเวลา เช็กข้อมูลอะไรที่ลอเรนส่งให้
ผมจะเชื่อเธอว่ากระเบื้องนั่นถูกต้อง
ผมแค่มีหน้าที่วางลงไป พยายามต่อจิ๊กซอว์นี้ให้เสร็จ
"ฮันเตอร์อยู่ทีมทวิสตี้" อันนี้จริง
มะนาวทวิสต์
ใช่ ดูดีเลย
โอเค เหลืออีกสี่แผ่น
เอาเลยๆ
พอผมได้กระเบื้องที่มั่นใจว่าถูกครบแล้ว
ผมก็เริ่มลังเลกับแผ่นที่ไม่ค่อยชัวร์
"มีเสิร์ฟแซลมอนในมื้อค่ำครั้งแรก" จำได้ว่ามีปลา
ผมจะต้องรีบแล้ว และหวังสุดใจว่าจะเดาถูก
ตอนอัลตี้จากไป ทาเร็กร้องไห้ไหมนะ
- น่าจะหรือเปล่า - ไม่รู้เลย
โอเค
"ในกิจกรรมดำน้ำ เคซีย์เห็นจระเข้สวมแว่นตาข้างเดียว"
เอาแผ่นนั้นมาให้ฉัน
ผู้เล่นทุกคน เมื่อคุณต่อจิ๊กซอว์เสร็จแล้ว
ผมจะบอกว่ามีกระเบื้องตัวหลอกปนอยู่ไหม
ถ้ามี คุณต้องเอามันออกมา แล้วเอาแผ่นที่ถูกต้องไปวาง
เพื่อทำกิจกรรมให้สำเร็จ
"เคซีย์คือหนู" ไม่รู้แฮะ
เคเลบกับแคต ไล่ตามมาติดๆ ใจฉันเต้นแรงมาก
"ลอเรน ที.พูดว่าออร์วัวร์"
ออร์วัวร์
"ลอเรน ที.เคยอยู่ที่ออสเตรเลียสองปี" ใช่ คิดว่าใช่นะ
ฉันเคยอยู่ออสเตรเลียหนึ่งปี
ดูว่าใช่แผ่นที่ต้องใช้ไหม นี่น่าจะจริง
ปีเตอร์ เราเสร็จแล้วค่ะ
โอ้ ให้ตายเถอะพระเจ้า
เคเลบกับแคต ยังไม่ถูกครับ
คุณมีกระเบื้องเท็จสองแผ่น
- บ้าจริง - ไม่เป็นไร
โธ่เอ๊ย
ขอโทษที
แล้วผมก็นึกออกทันทีว่า "ลอเรน ที.อยู่ออสเตรเลีย" น่ะเท็จ
"เมลิสซาเล็งทาเร็กในกิจกรรมหน้าไม้"
น่าจะใช่
"เคซีย์คือหนู" เคซีย์คือหนูหรือเปล่า
ฉันว่าจริงนะ
แรด
เฮ้ๆ
เร็วเข้า
เสร็จแล้ว
นิคกับลอเรน ผิดครับ คุณมีกระเบื้องเท็จหนึ่งแผ่น
ให้ตายสิ
ลอเรน ที.ต่างหากที่เป็นหนู
ให้ตายสิ
ลอเรน ที.คือหนู ฉันเพิ่งปิ๊งขึ้นมาในหัว
เอาแผ่นนั้นมา
ตอนนี้ทั้งสองทีมเหลือกระเบื้องแผ่นสุดท้าย ที่ต้องเปลี่ยนให้ถูก
"เมลิสซาเล็งทาเร็กในกิจกรรมหน้าไม้" อาจเป็นแผ่นนี้แหละ
เมลิสซาสวมชุดสีชมพู
ไม่สีชมพูก็สีน้ำเงินนี่แหละ
เร็วเข้าๆ
เร็วเข้า
เสร็จแล้ว
นิคกับลอเรน ถูกต้องครับ
โอ้ เราทำได้แล้ว
เก่งมาก
- โอ้ พระเจ้า - เฮ้ มาขอกอดหน่อย
- โอ้ ผมตัวเปียกนะ - เราทำได้
โอ้ พระเจ้า
คุณทำได้เยี่ยมมาก
สามคนสุดท้ายแล้ว
ลุยกันเลย
นี่มันบ้าชัดๆ
ตอนนี้ผมกับลอเรนต้องตัดสินใจว่า อยากให้ใครกลับบ้าน
ระหว่างแคตกับเคเลบในมื้อค่ำคัดออกคืนนี้
เราจะเอายังไงดีล่ะ
คุณไม่มีเงินใช่ไหม
- ไม่มี ฉันว่าคุณก็ไม่มี - ผมไม่มี
- คือแบบ… - แคตมีเงินใช่ไหม
ใช่
แบบว่าเรื่องที่เกิดขึ้นมันสกปรกมาก
เราจะเลือกคนที่คิดว่ามีเงินดีไหม
- คุณคิดว่าไง - เราต้องทำแบบนั้นแหละ
เรามีโอกาสแล้ว เราคนนึงจะได้ได้เงิน
หรืออย่างน้อยเราจะได้รู้ว่าเงินอยู่กับใคร
มาถึงจุดนี้ เรามากันไกลมาก
ทุกคนต้องทำทุกทางเพื่อให้ได้เงิน
ฉันรู้
แบบว่าผมคิดว่าเงินอยู่กับเธอ
นั่นแหละเหตุผลที่ต้องส่งเคเลบกลับบ้าน
ไม่ เป้าหมายคือต้องกำจัดเศรษฐีเงินล้าน
ฉันว่าเราเลือกแคตให้กลับบ้านเถอะ
ผมกับลอเรนคิดว่าตอนนี้เงินอยู่กับแคต
ผมว่ามันจะมีประโยชน์ ถ้าเก็บเศรษฐีเงินล้านไว้ในรอบถัดไป
แต่ดูเหมือนลอเรนจะคิดตรงกันข้าม
เธออยากกำจัดเศรษฐีเงินล้านออกไป แล้วเริ่มนับหนึ่งกันใหม่
ครับ เรามองเรื่องนี้ต่างกันนิดหน่อย
อย่างน้อยตอนนี้เราก็เป็นคนคุมโชคชะตาตัวเอง
ผมเล่นเกมนี้มาได้อย่างยอดเยี่ยม แต่ก็มีโอกาสที่ผมจะถูกส่งกลับบ้าน
ทว่าแคตทำตัวมีพิรุธจนไม่มีใครเข้าใจว่าทำไม
ผมเลยต้องฉวยโอกาสนี้ โน้มน้าวนิคกับลอเรนให้ได้
ว่าแคตคือเศรษฐีเงินล้านและเธอต้องกลับบ้าน
โอ้ พระเจ้า เธอกำลังร้องไห้
นี่จะยากกว่าที่ผมคิดแน่
นี่ไม่ใช่กิจกรรมที่คุณอยากแพ้แน่นอน
มันห่วยแตก
ฉันทุ่มหมดทุกลมหายใจที่มีแล้ว
และตอนนี้ ถ้าฉันโน้มน้าวนิคกับลอเรนไม่ได้
ว่าเคเลบคือตัวอันตราย ต่อเกมของพวกเขามากกว่าฉันเยอะ
ฉันว่าฉันได้กลับบ้านแน่
คุณทำดีที่สุดแล้ว
- ฉันขอโทษ - ไม่เลย
- นี่ คุณทำได้ยอดเยี่ยมมาก - ขอบคุณ
คุณทำได้สุดยอดแล้ว
ฉันขอโทษ ฉันพยายามที่สุดแล้ว
ไม่ต้องขอโทษเลย คุณทำได้โคตรสุดยอด
อย่าขอโทษในสิ่งที่คุณทำออกมาได้ดีขนาดนี้
ขอบคุณค่ะ
ฉันแค่ผิดหวังน่ะ
ฉันไม่สนุกอีกต่อไปแล้ว
ยินดีด้วยครับ นิคกับลอเรน
คุณได้สิทธิ์ไปต่อในรอบสามคนสุดท้าย เก่งมาก
และพวกคุณจะได้รับสิทธิพิเศษที่น่าลำบากใจ
ที่ต้องเลือกสมาชิกหนึ่งคนจากทีมตรงข้าม
ให้เช็กเอาต์ออกจากเดอะสแต็ก
แคตและเคเลบ
พวกคุณต้องถูกคัดออกหนึ่งคน
คืนนี้เจอกันในมื้อค่ำคัดออกรอบสุดท้าย
ผมชอบแคตนะ
แคตเป็นพันธมิตรที่ยอดเยี่ยมของผมเลย แต่ไม่ผมก็แคตที่ต้องกลับบ้าน
เพราะงั้นผมต้องงัดทุกกลเม็ดเด็ดพรายออกมาใช้
เพื่อประคองตัวเอง ให้เข้ารอบสามคนสุดท้ายให้ได้
ถ้าต้องเล่นสกปรก ผมก็จะทำ
ฉันรักเคเลบนะ แต่มาถึงจุดนี้
ฉันจะทำทุกอย่างเพื่อให้ชนะเกมนี้
ฉันมีคำใบ้ที่ไม่มีใครรู้
- ไงคะ - ว่าไง
ถ้าฉันฟันธงได้ร้อยเปอร์เซ็นต์ว่า เคเลบคือเศรษฐีเงินล้าน
เพื่อพิสูจน์ให้พวกนั้นเห็นว่าไว้ใจเขาไม่ได้
ฉันก็น่าจะมีโอกาสเข้ารอบสุดท้าย
รู้สึกยังไงบ้างคะ
ประหม่านะ ประหม่าจนทำตัวไม่ถูกแล้วเนี่ย
นี่เป็นคืนสุดท้ายที่เราจะได้อยู่ด้วยกันแล้ว เล่าเรื่องของคุณให้ฟังหน่อยสิ
คุณเป็นคุณพ่อประเภทที่มีแผนตลอด หรือว่าเป็นพวก…
ลุยไปเลย ทำตามที่ชอบ และกล้าเสี่ยงคะ
แถวที่ผมอยู่ ไม่มีเรื่องให้ต้องเสี่ยงมากนักหรอก
แปลว่าคุณไม่ใช่พวกชอบเสี่ยงสินะ
คือผมก็เคยเสี่ยงตอนตัดสินใจ ไม่ทำงานประจำกินเงินเดือน
แล้วออกมาทำธุรกิจอสังหาริมทรัพย์ ด้วยตัวคนเดียว
คุณลาออกจากงานประจำ มาลุยอสังหาฯ เลยเหรอ
- ใช่ - ว้าว
ผมไปสอบใบอนุญาตมาเลย ทุกคนบอกว่าผมบ้าไปแล้ว
แต่ผมก็ทำอาชีพนี้เลี้ยงตัวมาได้เกือบ 20 ปีแล้ว
แล้วคุณเป็นพวกสายแฟชั่นไหม
- ไม่เลย - ตอนอยู่บ้านน่ะ
ตอนอยู่บ้าน เมียผม ผมชอบ… หล่อนชอบ…
นี่มันแปลกสุดๆ เลย
เราเพิ่งแพ้มาหยกๆ
แต่เธอกลับมาถามว่าผมรู้เรื่องแฟชั่นไหม
หล่อนเสียสละหลายอย่าง เพื่อมาอยู่ในที่ที่เราอยู่ตอนนี้
เราเลยไม่มีห้องเก็บเสื้อผ้าหรูๆ หรือ…
แต่หล่อนก็ไม่เคยบ่นเลย
เดี๋ยวก่อนนะ
ไม่แน่เควินกับแคตอาจได้คำใบ้มาจริงๆ
ผมเริ่มสังหรณ์ใจว่าคำใบ้นี้อาจจะเกี่ยวกับแฟชั่น
ก็นะ กลายเป็นว่าผมกับภรรยา เคยเปิดร้านขายเสื้อผ้า
เพราะงั้นไม่ว่าจะเกิดอะไรขึ้น
ผมจะไม่มีวันยอมรับอะไรก็ตาม เกี่ยวกับแฟชั่นเด็ดขาด
ตอนอยู่บ้าน ผมน่ะ… โอเค มันก็น่าอายอยู่
แต่ผมใส่กางเกงยีนแรงเลอร์
กับเสื้อยืดทรูคลาสสิก 20 ตัวได้มั้ง
ครับ สรุปคือไม่เลย ไม่แฟชั่นเลย ผมใส่จนขาดเลยละ
ฉันคุยกับคาวบอยเคเลบมา
แต่ไม่ได้เรื่องอะไรเลย
เขามีกางเกงตัวเดียวได้มั้ง
ฉันไม่รู้เลยว่าคำใบ้นี้หมายถึงใคร
แต่มันก็ไม่สำคัญหรอก เพราะตอนนี้ ไม่ฉันก็เคเลบที่กำลังจะโดนเชือด
ฉันต้องหาแผนใหม่ เพื่อโน้มน้าวนิคกับลอเรนให้เก็บฉันไว้
แทนที่จะเป็นเคเลบ
ฉันหิวจนไส้กิ่ว แต่ก็กินอะไรไม่ลงเลย
มันซับซ้อนเนอะ
เหมือนเราอยู่ที่นี่มานานเป็นชาติ แต่ความจริงแล้วแค่แป๊บเดียว
ฉันไม่รู้เลยว่าอันไหนถูกกันแน่
มีสองทางที่นิคกับลอเรนจะเลือกโหวต
ทางแรกคือเพื่อให้รู้ตัวคนที่มีเงิน ก่อนจะเข้ารอบสามคนสุดท้าย
ทางที่สองคือพวกเขาอยากกำจัดเศรษฐีเงินล้าน
เพื่อให้เงินย้ายมาอยู่ในกล่องของพวกเขา
ก่อนจะถึงเกมรอบสุดท้าย เพราะตอนนี้เงินคืออำนาจ
แผนของฉันคือหาว่านิคกับลอเรนคิดอะไรอยู่
บอกหน่อยได้ไหมว่าพวกคุณมีกลยุทธ์ ในการเลือกคนกลับบ้านยังไง
ขึ้นอยู่กับว่าเราคิดว่าใครมีเงินน่ะ เพราะ…
ฉันกลัวว่าถ้าเก็บคนที่มีเงินไว้
ฉันจะไม่มีโอกาสได้เงินนั่น แล้วทุกอย่างที่ทำมาก็จะสูญเปล่า
ถ้าเราโหวตเศรษฐีเงินล้านออก
อย่างน้อยฉันก็มีโอกาส 33 เปอร์เซ็นต์ ที่จะได้เงินจากการสุ่ม
ฉันไม่อยากพาตัวเอง ไปอยู่ในจุดที่ฉันไม่มีโอกาสเลย
เพอร์เฟกต์
ทีนี้ฉันก็รู้แล้วว่าต้องโน้มน้าวพวกเขาให้ได้ ว่าฉันไม่ใช่เศรษฐีเงินล้าน
บอกตามตรง ฉันไม่ได้ดั้นด้นมาไกลขนาดนี้ เพื่อจะหยุดอยู่แค่นี้
ฉันถึงขั้นพลาดงานแต่งพี่ชายเพื่อมาที่นี่เลยนะ
ฉันจะไม่ยอมแพ้แค่เพราะฉันหลังชนฝา
ฉันมาที่นี่เพื่อครอบครัว
ฉันจะไม่ยอมกลับบ้าน
- ขอคุยด้วยได้ไหม - ได้เลย
ผมมาคิดได้ว่าพวกคุณก็ต้องเล่นเกมด้วย
ครับ
และผมก็รู้ว่ามันมีสองทางเลือก
ผมไม่รู้ว่าพวกคุณจะเลือกทางไหน ผมจะไม่เค้นคอถามด้วย เพราะงั้น…
ครับ ในแง่ของการเดินเกม มันเป็นสถานการณ์ที่ตัดสินใจยาก
ผมเองก็… ไม่รู้สิ
ตอนนี้นิคกับลอเรนคือคนกุมชะตาของผม
ผมเชื่อว่าผมมีความสัมพันธ์อันดีกับลอเรน
แต่ผมต้องกล่อมนิค
ผมว่าไม้ตายเดียวที่ผมมีตอนนี้คือ…
เรื่องที่แคตทำตัวแปลกๆ ช่วงหลายวันที่ผ่านมา
และไม่แน่เธออาจได้คำใบ้มาจริงๆ
แต่ไม่ยอมบอกใครเลย
ผมจะใช้เรื่องนี้แหละ ป้ายสีว่าเธอคือเศรษฐีเงินล้าน
และหวังว่าพวกเขาจะส่งเธอกลับบ้าน และให้ผมเข้ารอบสามคนสุดท้าย
- ยังไงก็เถอะ เรื่องคำใบ้นี่น่ะ - ครับ
ผมก็ไม่แน่ใจเต็มร้อยนะ
แต่หลังจากเราแพ้เกมนั้น ผมนั่งอยู่กับแคต
แล้วเธอก็เปรยๆ ว่าที่จริงเธอได้คำใบ้มา
แต่เธอไม่ได้บอกพวกเรา
คือคุณ… แบบว่า…
ผมเดาว่าคำใบ้นั้นคงเกี่ยวกับเธอ
ไม่รู้สิ
เธอกับเควินเมคคำใบ้ขึ้นมา
เธอได้สิทธิ์คุ้มกันจริงไหม ไม่รู้เลย
แต่มีความเป็นไปได้สูงมากที่เธอจะได้คำใบ้มา
ครับ
แต่ผมพูดแค่นี้แหละ
ครับ ขอบคุณมาก และ…
อืม ไม่รู้เหมือนกัน
ฉันคิดจริงๆ ว่าตอนนี้เงินอยู่กับแคต
ก่อนรอบสามคนสุดท้ายนี้
ฉันอยากให้ตัวเองมีโอกาส 33 เปอร์เซ็นต์ ที่จะโดนสุ่มให้ได้เงิน
และได้คุมโชคชะตาตัวเองให้ได้มากที่สุด
ส่วนที่ยากของแผนนี้คือฉันไม่ได้ตัดสินใจคนเดียว
ฉันได้แต่หวังว่าสุดหล่อนิคกับฉันจะเห็นตรงกันได้
ว่าจะเลือกใคร
ผมเคยทายผิดมาก่อน แต่คราวนี้ผมค่อนข้างมั่นใจว่าเงินอยู่กับแคต
ถ้าเป็นแบบนั้น ผมก็อยากเข้ารอบสามคนสุดท้ายพร้อมเธอ
แล้วค่อยฉกเงินจากเธอในรอบสุดท้าย
แต่ดูเหมือนแคตจะเก็บงำคำใบ้จริงที่ได้รับมา
ผมไม่แน่ใจว่านี่คือเรื่องโกหกอีกเรื่อง หรือว่ามันจะชี้ตัวใครหรือเปล่า
ถ้าเธอคิดจะเปิดเผยมันออกมา รับรองว่ามีปั่นกันเละแน่นอน
มื้อค่ำพวกนี้ไม่เคยจบลง โดยไม่มีเรื่องเซอร์ไพรส์เลย
แขกทุกท่าน
ขอต้อนรับสู่มื้อค่ำคัดออกครั้งสุดท้าย
นิค ลอเรน
พวกคุณต้องตกลงกันเพื่อโหวตเลือกคนที่คิดว่า น่าจะมีเงินมากที่สุด
แขกที่พวกคุณเลือกจะต้องกลับบ้านทันที
แต่ยังมีจุดหักมุมอีกอย่างหนึ่ง
ถ้าเศรษฐีเงินล้านรอดจากมื้อค่ำคัดออกในคืนนี้
เขาจะได้รับข้อได้เปรียบในกิจกรรมถัดไป ซึ่งเป็นรอบสุดท้ายของเรา
เรามาเริ่มพูดคุยกันเลยดีไหม ใครอยากเปิดก่อนครับ
ทุกคนดูดีกันจริงๆ
นี่คงเป็นครั้งสุดท้ายที่ผมจะได้พูดแบบนี้
ทุกคนคู่ควรที่จะได้มาอยู่ตรงนี้
และนี่จะไม่ใช่มื้อค่ำที่ง่ายสำหรับใครแน่นอน
บอกตามตรง ฉันรู้สึกแย่มาก
ฉันอยากไปนั่งอยู่อีกฝั่งของโต๊ะมากกว่า
ถึงพวกคุณจะรู้สึกไม่ค่อยดี
แต่ยังไงก็คงรู้สึกดีกว่าเราตอนนี้แน่นอน
แต่ตอนเล่นเกมก่อนหน้านี้ ฉันกับเควิน
ตอนเราเข้าไปในห้องถ้วยรางวัล ฉันได้คำใบ้มา
และฉันก็เก็บคำใบ้นั้นไว้กับตัวคนเดียวมาตลอด
คำใบ้ที่ปีเตอร์ให้ฉันมาจริงๆ
คือเศรษฐีเงินล้าน เคยเป็นเจ้าของร้านเสื้อผ้าและรักแฟชั่น
คนที่นี่มักใจดีและชมฉันเรื่องแฟชั่นบ่อยๆ
ฉันเลยคิดว่าถ้าฉันบอกคำใบ้นี้ไป ทุกคนต้องคิดว่าเป็นฉันแน่
เพราะงั้นฉันเลยไม่บอกคำใบ้
และเหตุผลที่ฉันยอมบอกตอนนี้ก็เพราะ…
ฉันไม่ใช่เศรษฐีเงินล้าน
ถ้าคุณอยากกำจัดเศรษฐีเงินล้าน อย่าโหวตฉันนะ
ผมไม่ใช่เศรษฐีเงินล้าน
ผมรับรองเรื่องนั้นได้
แคตมีคำใบ้อยู่กับตัว เธอมีมันมาโดยตลอด
แต่เธอไม่บอกเรา
ทำให้พวกเราทุกคนต้องเสี่ยง
เพื่อประโยชน์อะไร
เพราะคำใบ้มันชี้เป้ามาที่เธอ
เธอเลยต้องปกป้องตัวเอง
เราผ่านมื้อค่ำคัดออกที่โหดที่สุดเท่าที่เคยมีมา
คนบริสุทธิ์ต้องกลับบ้าน
ก็หวังว่าสิ่งที่ผมทำมาจะช่วยให้ผมได้รับโอกาส ได้ไปต่อกับพวกคุณ
ถ้าเรื่องนั้นไม่สำคัญ
ผมก็คงไม่มีอะไรจะพูดแล้ว
ผมก็จะกลับไปที่ลีดฮิลล์ อาร์คันซอ
แล้วไปจูบเมีย
และใช้ชีวิตที่เหลืออย่างมีความสุข
แต่ผมอยากได้โอกาสที่จะจบเกมนี้
พร้อมกับคนสองคนที่ผมอยากจบเกมด้วยจริงๆ
ผมได้แต่หวังว่าพวกคุณจะพาผมไปด้วย
ฉันรู้ว่าสิ่งที่ฉันทำทำให้ฉันดูน่าสงสัย
ฉันรู้ตัวดี
ฉันขอโทษที่โกหกทุกคน
แต่… ผลลัพธ์สุดท้าย มันก็พาพวกคุณทั้งสามคนมาถึงจุดนี้
คน "บริสุทธิ์" ต้องกลับบ้าน
อีกสามคนตรงนี้ก็บริสุทธิ์ และอาจจะต้องกลับบ้านเหมือนกัน
แคตและเคเลบได้บอกเหตุผล ที่พวกเขาควรได้อยู่ต่อที่เดอะสแต็กแล้ว
ผมจะให้เวลานิคและลอเรน ได้ปรึกษาเรื่องการตัดสินใจ
กรุณาพาแคตและเคเลบไปที่ห้องทำงานของผม เพื่อความเป็นส่วนตัวด้วย
(ส่วนบุคคล)
มันเกิดอะไรขึ้นเนี่ย
ความโกลาหลไง
มันบ้ามากอะ อะไรกันเนี่ย… เธอบอกใบ้เรื่องนั้นมาตลอดเลย
คุณคิดว่าเขามีเงินไหม
ถ้ามีคงบ้ามากอะ
เธอยกเหตุผลมาอ้างได้ดีเลย เรื่องนี้ฟังดูเข้าท่าเลย
แต่เธอทำให้ผมเชื่อไม่ได้
ผมไม่รู้ด้วยซ้ำว่าคำใบ้นั้นจริงหรือเปล่า
คุณว่าเงินอยู่กับเธอเหรอ
ผมคงแปลกใจเลยถ้ามันไม่ได้อยู่กับเธอ
นั่นสินะ
แล้วคุณอยากให้เรากำจัดเศรษฐีเงินล้าน
หรืออยากรู้ว่าใครคือเศรษฐีเงินล้าน
กำจัดเศรษฐีเงินล้าน
สำหรับฉันเรื่องนั้นไม่มีอะไรเปลี่ยน
แต่การได้รู้ว่าเงินอยู่ที่ใคร มันจะดีกับเรานะ
ผมอยากเลือกแบบนั้น
ฉันว่าจะเป็นประโยชน์กับเรามากกว่า ถ้าเริ่มนับหนึ่งกันใหม่
ได้เวลาแล้วครับ
เชิญแขกของเรากลับมาที่โต๊ะด้วย
เอาละ นิคและลอเรน
พวกคุณต้องโหวตเลือกคนที่คิดว่า น่าจะมีเงินมากที่สุด
และพวกคุณต้องโหวตด้วยกันในใบเดียว
แขกที่พวกคุณเลือกจะต้องกลับบ้านทันที
เราจะเปิดกล่องดูว่า เขาคือเศรษฐีเงินล้านหรือไม่
ถ้าพวกคุณโหวตเศรษฐีเงินล้านออก
เงินจะถูกสุ่มไปอยู่ในกล่องใบอื่น
ก่อนที่เกมรอบสุดท้ายจะเริ่มขึ้น
เชิญโหวตได้ครับ
ผมยังคิดว่าเงินอยู่กับแคต
ผมอยากให้แคตเข้ารอบสามคนสุดท้าย แม้จะลำบากใจที่ต้องส่งเคเลบกลับบ้าน
แต่มันก็น่ากลัวด้วยเพราะแคตเป็นผู้เล่นที่เก่ง
และบอกตามตรง ผมไม่ไว้ใจเธอ
แต่มันก็จะได้เปรียบ ถ้าเราเข้ารอบสุดท้ายโดยที่รู้ว่าใครมีเงิน
ให้ตาย นี่ยากจริงๆ
ผลโหวตออกมาแล้ว
ในซองนี้คือกุญแจของแขกที่ต้องกลับบ้าน
พวกคุณเลือก
กระทิง
แคต
แคต คุณเล่นได้สมศักดิ์ศรีมากครับ
ช่วยใช้กุญแจของคุณเปิดกล่อง
แล้วให้พวกเราดูสิ่งที่อยู่ข้างในด้วย
ดูเหมือนพวกคุณอยากเห็นเงินล้านใจจะขาด
ฉันก็อยาก
ให้ตายเถอะ เพื่อนเอ๊ย
เสียใจด้วย แต่เวลาของคุณ ที่เดอะสแต็กหมดลงแล้วครับ
ลาก่อน แคต
ลาก่อนค่ะ ยินดีที่ได้รู้จักนะ ปีเตอร์
เช่นกันครับ
ทำได้ดีมาก
ฉันรู้สึกว่าการมาแพ้ตอนใกล้ถึงเส้นชัยแบบนี้ มันเจ็บกว่าเดิมอีก
เงินล้านดอลลาร์มันเปลี่ยนชีวิตคนได้เลยนะ
และฉันก็เริ่มนึกภาพออกว่า มันจะเปลี่ยนชีวิตคนที่ฉันรักได้ยังไงบ้าง
ฉันเลยเริ่มเดินเกมแบบดุดันและแข็งกร้าวสุดๆ
ถึงจะผิดหวังมากที่คนคนนั้นไม่ใช่ฉัน
แต่ถ้าฉันไม่ได้เงินนั่น
สามคนที่เหลือนั้นคือคนที่ฉันจะดีใจด้วยมากๆ ถ้าได้เงินไป
เอาละ
และแล้วก็เหลือกันแค่สามคน
หนึ่งในพวกคุณสามคน จะได้เช็กเอาต์ออกจากเดอะสแต็กคืนนี้
พร้อมเงินหนึ่งล้านดอลลาร์
เกมแห่งการตบตาครั้งสุดท้ายกำลังจะเริ่มขึ้นแล้ว
แต่ก่อนหน้านั้น เรามีกิจกรรมสุดท้าย
ยิ่งคุณทำผลงานในกิจกรรมนี้ได้ดีเท่าไร
โอกาสที่คุณจะเดินออกไปพร้อมเงินล้าน ก็ยิ่งมีมากขึ้น
กรุณาตามผมขึ้นไปข้างบนครับ
ให้ตาย เรานี่มันแก๊งรวมคนประหลาดชัดๆ เนอะ
แม่เจ้า
คุณพระช่วย
- และฉันก็สวยที่สุดในกลุ่มนี้ด้วย - ครับ ใช่เลย
แม่เจ้าโว้ย
ผมนึกว่าตัวเองต้องกลับบ้านแล้วนะ
ตอนนี้ แผนต่อไปของผมคือ ตีเนียนต่อไปว่าผมไม่ใช่เศรษฐีเงินล้าน
ผมจะลดการระวังตัวไม่ได้เด็ดขาด เพราะถ้าทำแบบนั้น
ความซวยจะมาเยือนทันที
ตราบที่ผมไม่ทำอะไรผิดพลาด
ก็มีโอกาสที่ผมจะลอยลำออกไป พร้อมเงินล้านดอลลาร์
ผมค่อนข้างมั่นใจว่าเงินกลับไปอยู่ที่เคเลบ
ผมจับตาดูเขาตลอดตอนที่แคตเปิดกล่อง
เคเลบทำหน้าเหวอ ซึ่งแอบดูปลอมอยู่
เรารู้ว่าเศรษฐีเงินล้านได้แต้มต่อ ในการคัดออกเมื่อกี้
ผมเลยต้องคอยมองหาคำใบ้ เพื่อยืนยันสัญชาตญาณตัวเองว่าเป็นเคเลบ
ฉันช็อกมากที่แคตเปิดกล่องออกมา แล้วมันว่างเปล่า
ทุกคนคิดว่าเธอมีเงินจริงๆ
ตอนนี้ฉันไม่รู้เลยว่าใครคือเศรษฐีเงินล้าน
กิจกรรมนี้เลยสำคัญกับฉันสุดๆ
ตอนนี้สิ่งที่ฉันทำได้
คือหวังว่าตัวเองจะมีโอกาสชนะพ่อหนุ่มสองคนนี้
ไม่มีเวลาเหลือแล้ว
ฉันต้องหาให้เจอว่าเงินอยู่ที่ใคร แล้วแย่งมันมาให้ได้
เคเลบ ลอเรน นิค เรามาถึงเกือบสุดปลายทาง ของการเดินทางของเศรษฐีเงินล้านแล้ว
แต่ก่อนอื่น เราต้องตัดสินลำดับ ของเกมชิงไหวชิงพริบในรอบสุดท้าย
เป็นกิจกรรมเล็กๆ สำหรับแขก ที่จะทดสอบพลังแห่งการสังเกตของคุณ
มันมีชื่อว่าเกมจำสิ่งของ
คุณแต่ละคนจะเข้ามาในห้องนี้ตามลำพัง
ผมจะเปิดหีบเล็กๆ ให้ดูของ 20 อย่าง ที่อยู่ข้างในนาน 30 วินาที
จากนั้นผมจะปิดหีบ
และคุณต้องบอกชื่อสิ่งของให้ได้มากที่สุด ภายใน 60 วินาที
คนที่จำสิ่งของได้ถูกต้องมากที่สุดคือผู้ชนะ
แขกที่ได้อันดับสามในกิจกรรมนี้
จะเสียเปรียบอย่างมหาศาลในเกมรอบตัดสิน
เอาละ อย่างที่ผมบอกตอนมื้อค่ำ
ในเมื่อพวกคุณกำจัดเศรษฐีเงินล้านออกไปไม่ได้
เศรษฐีเงินล้านจะได้รับแต้มต่อ
เป็นของสามอย่าง บวกเพิ่มเข้าไปในคะแนนรวมของเขา
การที่เศรษฐีเงินล้านได้ของเพิ่มสามอย่าง
อาจช่วยให้ผมคิดออกว่า
ใครคือเศรษฐีเงินล้านก่อนจะเข้าสู่เกมรอบตัดสิน
ถ้าผมกับลอเรนโดนทิ้งห่าง
เราก็น่าจะพอเดาได้ว่าเงินอยู่ที่เคเลบ
ผมสุ่มลำดับคนเล่นก่อน-หลังไว้แล้ว
เคเลบ คุณเริ่มคนแรก
ลอเรน คุณเป็นคนที่สอง
นิค คุณเป็นคนสุดท้าย
นิคและลอเรน กรุณาออกจากห้องก่อน เพื่อให้เคเลบได้เล่นเกมจำสิ่งของนี้
โชคดีนะ เพื่อน
- โชคดี - ขอบคุณ
การชนะกิจกรรมนี้สำคัญมากจริงๆ
และผมก็ได้แต้มต่อด้วย ซึ่งยอดเยี่ยมมาก
แต่ผมก็ไม่อยากทำคะแนนให้พุ่งกระฉูดจนน่าสงสัย
เดี๋ยวจะรู้หมดว่าผมคือเศรษฐีเงินล้าน
กลยุทธ์ของผมคือพูดชื่อของให้ได้มากพอ
ผมอยากชนะ แต่ไม่อยากให้ดูโจ่งแจ้งเกินไป
ว่าผมได้ของเพิ่มมาสามอย่าง
ไฟฉาย มีดโกน ไม้หนีบผ้า ลูกเต๋า
มีดพก
ปลอกนิ้ว
ถุงมือ นาฬิกาพก
เหรียญ
ไพ่
กรรไกร
แม่กุญแจ
ผมไล่ชื่อไปเรื่อยๆ ตามลำดับ
ผมจะพูดแอปเปิล กล้องส่องทางไกล ชิปโป๊กเกอร์ด้วยก็ได้ แต่ผมจะพอแค่นี้แหละ
เพราะผมมีแต้มต่ออยู่แล้ว
และผมมั่นใจว่าพอรวมกับของที่ผมพูดไปแล้ว
คะแนนมันน่าจะดีพอให้ชนะ โดยไม่ดูน่าสงสัยเกินไป
โอเคครับ เคเลบ ช่วยตามลอเรนมาด้วย
ขอบคุณครับ
ฉันว่าพวกคุณประเมินมนุษย์แม่วัยกลางคนต่ำไป แต่ขอบอกเลยนะ
ฉันชินกับการมีของอะไรไม่รู้ล้านแปดอย่าง วางเกลื่อนอยู่บนพื้น
ที่บ้านฉันเห็นแบบนั้นจนเป็นเรื่องปกติ
ฉันว่าฉันมีลุ้นนะถ้าคุมสติให้ดี
บอกผมนะเมื่อคุณพร้อม แล้วผมจะเปิดหีบ
เอาเลยค่ะ
นาฬิกา ลูกเต๋า ไม้หนีบผ้า มีดโกน ไฟฉาย ไม้หนีบผ้า มีดโกน
ไฟฉาย แปรง เหรียญ ปลอกนิ้ว แม่กุญแจ แอปเปิล ลูกกอล์ฟ กล้องส่องทางไกล ไพ่
ฉันมานึกได้ว่าของในหีบนี้มันเกี่ยวกับสิ่งที่
เราเคยทำในกิจกรรมต่างๆ หรือของที่อยู่รอบๆ เดอะสแต็ก
ไม่มีปัญหาเลย ฉันทำได้แน่
โอเค
นาฬิกา ลูกเต๋า ไม้หนีบผ้า ถุงมือ ชิปโป๊กเกอร์
ไพ่ กล้องส่องทางไกล ปลอกนิ้ว
มีเหรียญ มี…
ปลอกนิ้ว
ไฟฉาย ฉันพูดไปหรือยัง
ลูกเต๋า แปรง
มี…
ฉันเริ่มไล่รายชื่อของเรื่อยๆ แล้วอยู่ดีๆ สมองก็ชัตดาวน์ไปเลย
ตอนนี้ในหัวฉัน เห็นแต่ของหกอย่างเดิมๆ ที่พูดไปแล้ว
วนไปวนมาไม่รู้จบ
อ้อ มีดพกสวิส
สมองแบบมนุษย์แม่ของแท้เลย
ขยิบตาให้หน่อยสิคะถ้าฉันทำได้ไม่เลว
ไม่มีสัญญาณตอบรับ โอเค
แต่มันก็ทำไปแล้วละนะ
ฉันแค่ต้องทำให้ดีกว่าสักคนในสองคนนั้น เพื่อจะได้ไม่ตกมาอยู่ที่สาม
เป็นไงบ้างครับ
ก็ดีครับ ประหม่านิดหน่อย แต่โอเคอยู่
พร้อมสำหรับเกมที่เข้มข้นที่สุดในชีวิตหรือยัง
พร้อมมั้งครับ
มีเวลา 30 วินาทีให้จำทุกอย่าง นี่มันน้อยมากเลยนะ
ผมรู้สึกเหมือนตัวเองสติหลุดไปแวบหนึ่งเลย
ผมต้องหาวิธีจัดการเรื่องนี้ให้ได้
มีดโกน
ไฟฉาย ไม้หนีบผ้า ลูกเต๋า เหรียญ
ถุงมือ เหรียญเงินดอลลาร์ เหรียญเงินดอลลาร์ ถุงมือ แปรง
แม่กุญแจ กรรไกร กล้องยาสูบ กุญแจ มีด
ชิปโป๊กเกอร์ แอปเปิล ลูกกอล์ฟ จุกคอร์ก ไพ่
ผมพูดพวกมันออกมาดังๆ พยายามท่องทวน
เรียงตามลำดับให้ได้มากที่สุดเท่าที่จะทำได้
แล้วจู่ๆ เขาก็ปิดหีบซะงั้น ได้เรื่องแล้วไง
ไฟฉาย มีดโกน ไม้หนีบผ้า ลูกเต๋า
โธ่เว้ย เพื่อน
ผมนิ่งไปเลยเพราะความกดดันมันมหาศาลมาก
แต่ผมรู้ว่าผมความจำดี
สมองผมยังหนุ่มยังแน่นกว่าผู้เข้าแข่งขันอีกสองคน
ผมแค่ต้องลองนึกย้อนเข้าไปในสมอง
ถุงมือ เหรียญ
แอปเปิล ลูกกอล์ฟ กล้องส่องทางไกล แม่กุญแจ ลูกกุญแจ
ปลอกนิ้ว
ตรงกลางมีอะไรนะ กล้องยาสูบ
มีด
ชิปโป๊กเกอร์
แปรง
ไพ่
ตรงกลางมีของเพียบเลย จุกคอร์ก
ไม่รู้แล้ว
ผมก็ได้แต่หวังว่าจะทำได้ไม่แย่ ผมต้องติดอันดับสองคนแรกให้ได้
ผมบอกตั้งแต่วันแรกที่พวกคุณมาพักที่นี่แล้ว
ว่าพลังแห่งการสังเกตจะนำไปสู่เงินล้านดอลลาร์
และตอนนี้พวกคุณก็ได้เล่นเกมสุดท้าย เพื่อทดสอบเรื่องนั้นแล้ว
สำหรับเกมรอบตัดสิน อันดับสามได้จำนวนของ 12 อย่าง
ลอเรนครับ
โธ่เอ๊ย ไม่นะ ให้ตายสิ
อันดับสองได้จำนวนของ 15 อย่าง
เคเลบครับ
นั่นแปลว่าคุณ นิค ชนะอันดับหนึ่ง ได้จำนวนของ 18 อย่าง
เก่งมากครับ รู้สึกยังไงบ้าง
ก็ดีมั้งครับ เมื่อกี้ผมไม่แน่ใจเลยว่า คนอื่นจะทำได้เท่าไร
แต่ชนะก็เอาละนะ
การได้อันดับหนึ่งในกิจกรรมนี้ ทำให้ผมรู้สึกว่าตัวเองอยู่ในจุดที่ดี
แต่ขณะเดียวกันผมก็พยายามหาว่า ใครคือเศรษฐีเงินล้านด้วย
และผมสับสนนะ
ผมไม่แน่ใจว่าเคเลบได้แต้มต่อหรือเปล่า
และผมก็ไม่เคยสงสัยลอเรนมาก่อน
แต่ 12 อย่างนี่มันน้อยมากนะ
ไม่แน่เธออาจจะแกล้งแพ้ เพราะคิดว่าไม่มีใครสงสัยเธอ
การแกล้งแพ้นี่ต้องบ้ามากอะ แต่ก็คงเป็นการเดินเกมที่เหนือชั้นสุดๆ
ไม่รู้สิครับ
เอาละครับ แขกทุกท่าน ถึงเวลาแล้ว
เกมสุดท้ายคือเกมแห่งไหวพริบ สติปัญญาและการตบตา
อย่ารอช้าเลย ตามผมมาเลยครับ
ฉันผิดหวังมากค่ะ
ฉันนึกว่าความกดดันจะทำอะไรฉันไม่ได้ซะอีก
กิจกรรมที่ฉันควรจะทำให้ได้ดีที่สุด
ฉันกลับทำได้ห่วยที่สุดซะงั้น
แต่นั่นไม่ได้แปลว่าฉันจะหาทางออก หรือสร้างปาฏิหาริย์ไม่ได้หรอกนะ
ฉันคงไม่มาที่นี่หรอก ถ้าคิดว่าตัวเองทำไม่ได้
เกมยังไม่จบ และฉันไม่คิดจะยอมแพ้ง่ายๆ
ผมสับสนไปหมดแล้ว
การที่ลอเรนทำได้แย่ในกิจกรรมเมื่อกี้
ทำให้ผมเริ่มระแวงในตัวลอเรน
แต่สัญชาตญาณของผมบอกว่า เคเลบนั่นแหละที่มีเงิน
ผมต้องรอดูว่าทั้งคู่จะทำตัวยังไงหลังจากนี้
ทุกอย่างกำลังจะตัดสินกันตรงนี้แล้ว
ผมอายุ 26 แล้ว บางครั้งก็รู้สึกว่า ผมตามหลังคนอื่นอยู่หนึ่งก้าว
ผมคิดว่าตัวเองน่าจะตอบแทนพ่อแม่ ได้มากกว่านี้มาตั้งนานแล้ว
ถ้าผมชนะเงินล้านดอลลาร์ก้อนนี้ได้ มันจะช่วยให้ผมทำแบบนั้นได้
มันจะเปลี่ยนชีวิตผมอย่างสิ้นเชิงเลย
ผมไม่คิดเลยว่านิคจะทำได้ดีขนาดนั้น
ผมเชื่อว่ากิจกรรมนี้ ทำให้ลอเรนตกเป็นเป้าสงสัยแน่นอน
ซึ่งเป็นเรื่องดีเลยละ
ลอเรนรั้งท้ายอยู่อันดับสาม
นิคคงคิดว่าเธอเพิ่งแกล้งแพ้ เพื่อซ่อนตัวให้เนียนแน่ๆ
ผมต้องตั้งสติให้ดี
ไม่ว่าจะเกิดอะไรขึ้น ผมจะไม่มีวันเดินออกไปจากเกมนี้
โดยไม่มีเงินล้านติดมือไปด้วยเด็ดขาด
แขกทุกท่าน ขอต้อนรับสู่เกมรอบตัดสิน
การเผชิญหน้าครั้งนี้จะตัดสินว่า ใครจะได้เดินออกจากเดอะสแต็ก
พร้อมเงินหนึ่งล้านดอลลาร์
ผู้เล่นอันดับหนึ่งและสองจากเกมจำสิ่งของ คือนิคและเคเลบ
จะได้ทำการตัดสินใจครั้งสุดท้ายคนละหนึ่งครั้ง
นั่นคือสลับของในกล่องใบหนึ่งกับอีกใบ หรือว่าจะไม่ทำอะไรเลย
เคเลบได้เริ่มก่อน
เขาสามารถสลับของในกล่องตัวเอง กับกล่องของลอเรนหรือนิคก็ได้
หรือจะสลับกล่องของนิคกับลอเรนก็ได้
หรือจะปล่อยทุกอย่างไว้ตามเดิมก็ได้
จากนั้นนิคจะเป็นคนตัดสินใจ โดยที่ไม่รู้ว่าเคเลบเลือกอะไร
เขาจะได้ตัวเลือกแบบเดียวกัน
สลับกล่องคู่ไหนก็ได้ หรือจะไม่สลับเลยก็ได้
ลอเรน ในฐานะอันดับสาม คุณจะไม่มีสิทธิ์เลื่อนกล่องใดๆ
แต่คุณยังมีโอกาสปั่นหัวเคเลบกับนิค
ถ้าโชคเข้าข้างและปั่นหัวได้สำเร็จ
เงินล้านอาจลงเอยไปอยู่ในกล่องคุณก็ได้
ถ้าเงินไม่ได้อยู่ที่คุณ
คุณควรคิดให้ดีว่ามันอยู่ที่ไหน และจะเอามันมาได้ยังไง
ถ้าเงินอยู่ที่คุณ คุณจะยอมทำขนาดไหนเพื่อรักษามันไว้
เพราะฉะนั้นตอนนี้
ผมจะให้โอกาสสุดท้ายให้คุณพูดคุยกันเป็นกลุ่ม
หาให้เจอว่าเงินอยู่ที่ใคร
ตอนนี้ผมต้องทำทุกวิถีทาง เพื่อเบี่ยงเบนความสนใจไปจากตัวเอง
เพื่อให้กล่องของผมอยู่ที่เดิม และผมจะได้เก็บเงินไว้ได้
ในการทำแบบนั้น
ผมจะทำให้ดูเหมือนว่าผมกำลังเล็งลอเรน
เพื่อจะได้เบี่ยงเบนความสนใจไปจากตัวเอง
เชิญเลยครับ
ลอเรน ผมไม่เคยถามคำถามนี้กับคุณเลย
ตลอดเวลาที่เราอยู่ที่นี่ด้วยกัน
ผมว่าผมควรถามตอนนี้เลยดีกว่า
โอเค
คุณคือเศรษฐีเงินล้านหรือเปล่า
ฉันจะไม่ถามคำถามอะไรทั้งนั้น และจะไม่ตอบอะไรด้วย
ทางเดียวที่ฉันจะมีโอกาสให้กล่องของฉันถูกสลับ
คือต้องทำให้พวกเขาคิดว่ามีเงินอยู่ในนี้
ถ้าฉันไม่พูดอะไรมากนัก
มันอาจหยั่งรากความสงสัยลงไปในจิตใจพวกเขา
ฟังนะ บางครั้งคุณก็ต้องเสี่ยงดวง เฮือกสุดท้ายดู จริงไหม
นี่แหละเฮือกสุดท้ายของฉัน
คุณคิดยังไงกับเรื่องนั้น
ไม่รู้สิ
ในกล่องของคุณมีอะไรหรือเปล่า
ไม่รู้สิ
งั้นคุณจะไม่ตอบว่าใช่หรือไม่ใช่…
ฉันจะไม่ตอบอะไรเพิ่มแล้ว
อืม โอเค
คุณคิดว่ากล่องของลอเรนว่างเปล่าไหม
ผมไม่รู้
ลอเรน คุณคิดว่าเงินอยู่ในกล่องผมหรือเปล่า
ฉันจะไม่ถาม และฉันจะไม่ตอบด้วย
รู้ไหม การไม่ตอบคำถามเนี่ย
มันดูแปลกๆ อยู่นะ
เคเลบพยายามทำให้ผมคิดว่าเงินอยู่ที่ลอเรน
ผมว่าเคเลบดูประหม่ากว่าอีก
สัญชาตญาณผมบอกว่าเงินไม่ได้อยู่ที่ลอเรน
ผมแค่อยากให้เคเลบถือเงินนั่นไว้ต่อ ผมจะได้ไปชิงมา
ผมต้องโน้มน้าวให้เขาเชื่อว่า ผมคิดว่าลอเรนมีเงิน
ผมว่าเขาเหมือนจะคิดแบบนั้นอยู่นะ
คือผม… เล่นเกมตามความน่าจะเป็น
มันแทบเป็นไปไม่ได้เลย ที่เคเลบจะได้เงินไปอีกรอบ
แต้มต่อมันดูไม่สมเหตุสมผลด้วย
ไอ้เรื่องสลับกล่องนี่ทำเอาผมปวดหัวเลย และ…
ไม่รู้สิ
โอเค โอกาสสุดท้ายแล้วครับ
จะพูดตอนนี้หรือจะเก็บเงียบตลอดไป
โอเคนะ
นิค คุณจะเป็นคนลงมือคนสุดท้าย
คุณมีเวลานั่งคิดอีกนิด แต่ตอนนี้เคเลบ รบกวนอยู่ตรงนี้กับผมก่อน
ลอเรน นิค เชิญด้านบนครับ
เคเลบ
มีแค่คุณกับผม และกล่องสามใบนี้
ตอนนี้คุณสามารถ สลับของในกล่องใบหนึ่งกับอีกใบได้
หรือไม่สลับก็ได้
จากนั้นนิคจะมีโอกาสทำแบบเดียวกัน
ดังนั้นคุณจะไม่รู้เลยว่าการตัดสินใจนั้นถูกหรือผิด
จนกว่าจะถึงตอนจบ
คุณต้องคิดถึงความเป็นไปได้ทั้งหมด แล้วตัดสินใจซะ
อนาคตของคุณอาจขึ้นอยู่กับมัน
การเดินหมากครั้งนี้คือการชี้เป็นชี้ตายเลย
ผมแอบคิดว่าอยากลองเสี่ยงดูเหมือนกัน
ลองเอาเงินนั่นไปในกล่องของนิค แล้วรอดูว่ามันจะกลับมาไหม
แต่ผมก็คิดว่ามีความเป็นไปได้สูงมาก
ที่นิคจะคิดว่าลอเรนคือเศรษฐีเงินล้าน
ถ้าเขาไม่มายุ่งกับกล่องของผม
เงินก้อนนั้นก็จะได้กลับบ้านไปกับผม
เอาละครับ คุณเลือกจะทำอะไร เคเลบ
ผมเลือกทิ้งกล่องของผม และของข้างในไว้ที่เดิมครับ
เรียบร้อย
เชิญขึ้นไปรอข้างบนด้วยครับ
- ขอบคุณครับ - ขอบคุณ
ว่าไง คาวบอย
ว่าไง
- อยากคุยกันสักเดี๋ยวไหม - ได้เลย
ฉันจะให้พวกคุณคุยกันนะ
- ขอบคุณครับ - ขอบคุณ ลอเรน
เป้าหมายของผมคือยืนยันว่า เงินอยู่กับเขาตั้งแต่เริ่มแล้ว
หลักๆ ผมแค่จะปั่นให้เคเลบคิดว่าผมสงสัยลอเรน
เขาจะได้คิดว่าตัวเองปลอดภัย
ผมแค่อยากดูว่าเขาจะมีปฏิกิริยายังไง
อย่างที่บอก ผมเล่นเกมตามความน่าจะเป็น
ผมค่อนข้างมั่นใจว่าเงินอยู่กับลอเรนตั้งแต่แรก
ผมแค่ไม่รู้ว่า
คุณเพิ่งฉกมาจากเธอมาหรือเปล่า
ผมเอนเอียงไปทาง…
สลับกล่องของลอเรนมา
ผมว่าแผนน่าจะได้ผลนะ
นิคคิดว่าลอเรนคือเศรษฐีเงินล้าน
และนั่นเป็นสถานการณ์ที่ดีมากสำหรับผม
ทำไมคุณถึงมั่นใจล่ะว่าลอเรนมีเงิน
ผมไม่มั่นใจหรอก
ผมคิดว่าจริงๆ แล้วคุณนั่นแหละที่มีเงินตั้งแต่แรก
นิค ปีเตอร์พร้อมพบคุณแล้วครับ
เจอร์ซีย์นิครู้แล้วว่าตอนนี้เงินอยู่ที่ผม
และแบบนั้นไม่ดีเลย
โอเคครับ
เดี๋ยวก่อนนะ
ทางเดียวที่ผมจะรักษาเงินล้านนั้นไว้ได้ คือต้องโน้มน้าวให้นิคเชื่อว่า
ผมสลับเงินไปไว้ในกล่องของเขา เขาจะได้ไม่มายุ่งกับกล่องของผม
คุณคิดว่าผมมีเงินเหรอ
ใช่เลย
ตอนที่ผมถามลอเรนว่า เธอคือเศรษฐีเงินล้านหรือเปล่า
คุณเอาแต่ก้มหน้ามองพื้นตลอดเวลา
และผมไม่ค่อยเข้าใจท่าทางนั้นเลย
งั้นกล่องของคุณก็ว่างเปล่าสินะ
ครับ
คุณไม่ได้เพิ่งสลับเอากล่องเปล่าของผมไปใช่ไหม
ผมไม่รู้ว่ามันว่างเปล่าหรือเปล่า
ผมคิดว่าเงินอยู่กับคุณตอนเริ่มเล่นเกม และผมก็อยากให้คุณ
ไม่ขยับอะไรทั้งนั้น
แต่คุณพยายามทำให้ผมคิดว่า คุณสลับกล่องของเรา
เพื่อหวังให้ผมสลับมันกลับมา
ผมตัดสินใจในสิ่งที่คิดว่าดีที่สุดสำหรับตัวเอง
แล้วคุณสลับเอากล่องผมไปหรือเปล่า
ถ้าใช่ ก็นับว่าเดินเกมได้ใจถึงมาก
ฟังดูเหมือนคุณจะเอากล่องผมไปจริงๆ แฮะ
นิค เชิญมากับผมด้วยครับ
ครับผม
นี่คือสองสามนาทีที่บ้าบอที่สุดในชีวิตผมเลย
ถ้าเคเลบใจเด็ดพอที่จะสลับเงินมาไว้ให้กล่องผม
ผมก็ไม่จำเป็นต้องทำอะไรเลย
แต่ถ้าเคเลบยังเก็บเงินไว้กับตัว ผมก็ต้องสลับกล่องกับเขา
ผมไม่รู้เลยว่าตัดสินใจแบบไหนถึงจะดี
นิค
ปีเตอร์
คุณมีการตัดสินใจมูลค่าล้านดอลลาร์ต้องทำ
และคุณต้องตัดสินใจเดี๋ยวนี้
ผมเข้ามาโดยที่รู้ว่าในกล่องของผมไม่มีเงิน…
และ… ลางสังหรณ์บอกว่า เงินอยู่ในกล่องของเคเลบ
ผมว่ามีความเป็นไปได้ที่เขาจะย้ายเงิน มาใส่ในกล่องผมและคาดหวังให้ผม…
พยายามปั่นหัวให้ผมสลับกล่องกับเขา
ผมรู้ว่าเขาโกหกเก่ง และเป็นผู้เล่นที่ฉลาด
ผมรู้สึกว่าผมอาจจะไม่ควรสลับกล่องพวกนี้
ผมคิดว่ามีความเป็นไปได้สูง ที่เงินจะอยู่ในกล่องใบนี้
นี่เป็นสถานการณ์ที่โหดจริงๆ
ไม่รู้สิครับ
นี่คือการตัดสินใจครั้งสุดท้ายที่คุณจะได้ทำในเกมนี้
และเป็นการตัดสินใจครั้งสำคัญที่สุด
ให้ตาย
คุณพระคุณเจ้าช่วยด้วย
เขาสลับกล่องกับผมหรือเปล่า…
เพราะคิดว่าผมจะสลับกลับคืนให้เขาใช่ไหม
ผมไม่เคยแน่ใจเต็มร้อยกับอะไรเลย ตั้งแต่เดินเข้ามาในเดอะสแต็ก
แต่ผมก็ใช้สัญชาตญาณนำทางมาตลอด ครั้งนี้ผมก็จะทำแบบนั้น
นิคครับ คุณตัดสินใจได้หรือยัง
ได้แล้วครับ
เรียบร้อย
ขอต้อนรับกลับมา
เรากำลังจะได้รู้กันแล้วว่า ใครในพวกคุณคือเศรษฐีเงินล้านคนสุดท้าย
เอาละ เมื่อผมให้สัญญาณ
กรุณาเปิดกล่องพร้อมกันทันที
สาม
สอง
หนึ่ง
เปิดครับ
ยินดีด้วย
รู้สึกยังไงบ้างครับ นิค
พูดไม่ออกเลยครับ
รักพวกคุณทั้งคู่เลย
ผมรู้สึกเหมือนกำลังจะหัวใจวาย
- อย่าเชียวๆ - อย่านะ
โอ้ พระเจ้า
นี่มันบ้ามากอะ เพื่อน
ไม่อยากเชื่อว่าผมจะทำสำเร็จ
ตอนแรกผมกะว่าจะไม่สลับกล่องกับเคเลบแล้ว
แต่ผมดันจำได้ว่าผมเคยได้รับสิทธิพิเศษ
ให้เคยดวลตัวต่อตัวกับเขา ในเกมบลัฟแห่งเดอะสแต็ก
- หนึ่งพัน - ผมหมอบ
นั่นทำให้ผมพอจะอ่านทางเขาออกนิดหน่อย
ผมหมอบครับ หมอบ ขอหมอบ
โธ่ เพื่อน ไม่เอาน่า
จากโต๊ะโป๊กเกอร์วันนั้น ทำให้ผมพอจะสรุปคร่าวๆ ได้ว่า
เคเลบไม่ใช่คนที่ จะยอมเสี่ยงอะไรมหาศาลในเกมนี้
คนที่ไม่เคยกล้าวางเดิมพัน
ไม่มีทางยกเงินให้ใครง่ายๆ ในเกมรอบตัดสินแน่
เคเลบ คุณถือเงินไว้จนถึงวินาทีสุดท้าย
และนิค คุณตัดสินใจอย่างกล้าหาญที่จะขโมยมันมา
เกมนี้สุดยอดเลย
เขาชนะผมจนได้
ผมโดนเล่นซะยับ ผมแพ้แล้ว
ผมเพิ่งเสียเงินหนึ่งล้านดอลลาร์
ผมรู้สึกผิดหวังนะ แต่ผมก็เล่นเกมนี้มาได้อย่างดีเยี่ยมแล้ว
และผมรู้ตัวดีครับ
ผมจะกลับไปหาภรรยาที่รัก และลูกที่น่ารักทั้งสองคน
ผมจะกลับไปขี่รถแทรกเตอร์พังๆ คันเก่า
ผมจะไปขายบ้านในเมืองที่มีคนไม่ถึง 300 คน
และผมจะยังคงเป็นแค่เคเลบคนเดิม
ผมโอเคกับมันนะ ผมโอเคมากเลยละ
ยินดีด้วยครับ เศรษฐีเงินล้าน
ฉันเป็นม้ามืดสุดๆ ที่ได้เข้ามาเป็นอันดับสาม ในกิจกรรมสุดท้าย
ฉันได้ลองพยายามแล้ว
ฉันไม่ได้ชนะ แต่ฉันได้กลับไปหาครอบครัว ไปหาหมา ไปหาเตียงนอนของฉัน
และฉันก็เล่นเกมในแบบที่ตัวเองภาคภูมิใจได้
แค่นั้นก็พอแล้วสำหรับฉัน
หวังว่าสุดหล่อนิคจะใช้เงินอย่างฉลาด
ไม่เอาไปผลาญกับเจลแต่งผม หรือแผ่นฟอกฟันขาวจนหมด
และถ้าโชคดี เขาอาจจะซื้อรถให้ฉันสักคัน
ตอนนี้ผมจะได้กลับบ้านไปหาแม่ พี่น้องและพ่อ พร้อมกับอิสรภาพที่มากขึ้นอีกเยอะ
ผมภูมิใจในตัวเอง และรู้ว่าคนของผมก็จะภูมิใจเหมือนกัน
ผมเชื่อมั่นในตัวเองมาตลอดชีวิต
และผมจะทำแบบนั้นต่อไปจนกว่าจะทำไม่ไหว
รู้ไหม นิคยังโกหกพวกคุณเรื่องอื่นด้วย
ที่จริงแล้วเขาไม่ได้หล่อขนาดนั้น
คำบรรยายโดย มนัสวี ศักดิษฐานนท์